Namtaras

Namtaras (arba Namtaru, Namtara) – antraeilė dievybė Mesopotamijos mitologijoje, Ereškigalės pasiuntinys. Vardas reiškia „lemtis“.Gods, Demons and Symbols of Ancient Mesopotamia: An Illustrated Dictionary By Jeremy A. Black, Anthony Green, p. 134

Manyta, kad Namtaras vadovauja šešiasdešimt demonų, atitinkančių įvairias ligas, kurias sukeldavę įsiskverbdami į vienas ar kitas žmogaus kūno vietas. Laikoma, kad šį tikėjimą asirai ir babiloniečiai perėmė iš nukariautų šumerų. Kai kada šie demonai buvo laikomi lemties dvasiomis, vykdančiomis Namtarui duotus nurodymus apie žmonių likimą. Jos turėjusios galią ir kai kuriems dievams. Kitur Namtaro demonai laikyti mirties personifikacija.Mesopotamian religion and Ereshkigal under Encyclopædia BritannicaThe Doctrine of Sin in the Babylonian Religion By Julian Morgenstern, Paul Tice p. 18-19.Myths of Babylonia and Assyria By Donald A. Mackenzie p. 178

Pasakojime apie Ištarės (Inanos) nusileidimą į požemio pasaulį Namtaras, kaip deivės Ereškigalės pasiuntinys, Ištarei nusileidus į požemį, prakeikia ją 60 ligų, išvardydamas po penkias galvos, pėdų, šonų, akių, širdies ligas.An Encyclopaedia of Religions by Maurice Arthur Canney p. 258

Anot vienos tradicijos, Namtaro tėvai buvo Enlilis ir Ninlilė. Pasak dievų sąrašo An = Anum, Namtaro žmona buvusi deivė Hušbišag (minima įvairiuose mituose ir užkalbėjimuose), jų duktė – Hedimmeku.Klein, Jacob (1998), "Namtar", Reallexikon der Assyriologie, p. 143.

 Šaltiniai 

Kategorija:Mesopotamijos dievai
Kategorija:Demonai Mesopotamijos mitologijoje